**П р о т о к о л № 1**

**от работата на Комисия, назначена със Заповед № 064/11.08.2017г. за извършване на подбор на участниците, разглеждане, оценка и класиране на оферти за участие в процедура за възлагане на обществена поръчка** **чрез публично състезание с предмет: „Текущ ремонт за отвеждане на изтичащите води и затваряне на отворени минни изработки по обособени позиции",**

Днес, 11.08.2017 г., в 11:00 часа на основание Заповед №Зп-018/13.03.2017 г. за назначаване на Комисия за извършване на подбор на участниците, разглеждане, оценка и класиране на оферти за участие в горепосочената процедура, в офиса на “Екоинженеринг-РМ” ЕООД се събра комисия в състав:

адв. Ива Ботева – Председател, външен експерт – юрист, Договор № Д-005/26.01.2017 г.

и членове:

инж. Атанас Меченов – Ръководител направление „ПТД“,

Георги Георгиев – Експерт „Консервация на околната среда“

със задача да разгледа в публично заседание при условията на чл. 54, ал. 1-ал.6 от ППЗОП постъпилите оферти в срок до 17:00 часа на 10.08.2017 г. за участие в процедура за възлагане на обществена поръчка чрез публично състезание с предмет: **„Текущ ремонт за отвеждане на изтичащите води и затваряне на отворени минни изработки по обособени позиции“**

**І. Комисията по провеждане на процедурата констатира следното:**

Решение № 12/13.07.2017 г., изх. № ОП-015/13.07.2017г. и Обявление за поръчка изх. № ОП-016/13.07.2017г. са изпратени чрез директно въвеждане от упълномощен потребител и са публикувани в Регистъра за обществени поръчки на 13.07.2017г. На същата дата те са публикувана в Профил на купувача на интернет страницата на "Екоинженеринг-РМ" ЕООД: [www.ecoengineering-rm.bg](http://www.ecoengineering-rm.bg), като на 13.07.2017г. Възложителят е предоставил и достъп до документацията за участие и образците, проекта на договор, методиката за оценка и техническите спецификации за поръчката. На основание чл.178, ал.2 от ЗОП, е определен срок за представяне на оферти до 17:00 часа на 10.08.2017 г. До изтичане на срока за представяне на оферти в рамките на срока по чл. 180, ал. 1 от ЗОП не са постъпили искания за разяснения.

В рамките на срока за представяне на оферти са постъпили следните оферти в запечатана непрозрачна опаковка:

1. „Енерго Ремонт Строй“ ЕООД, гр. София – оферта с вх. № ПООП-026/10.08.2017 г., 10,55 ч.;
2. „Венистрой 22“ ЕООД, гр. Златица – оферта с вх. № ПООП-027/10.08.2017г., 12,00ч.

Всички членове на Комисията подписаха декларации по чл. 103, ал. 2 от ЗОП и чл. 51, ал. 13 от ППЗОП след предаване на протокола за получените оферти по чл. 48, ал. 6 от ППЗОП.

На заседанието не присъстват представители на участниците.

**IІ. Комисията продължи работата си с разглеждане на офертите при условията на ЗОП и ППЗОП.**

1. „Енерго Ремонт Строй“ ЕООД, гр. София – оферта с вх. № ПООП-026/10.08.2017 г., 10,55 ч.

Участникът е подал оферта за обособена позиция №1. На основание чл. 54, ал. 3 от ППЗОП, Комисията отвори запечатаната непрозрачна опаковка и провери за наличието на отделен запечатан плик с надпис „Предлагани ценови параметри“. Трима от членовете на Комисията подписаха запечатаните пликове с надпис „Предлагани ценови параметри“ по обособената позиция. На основание чл. 54, ал. 4 от ППЗОП, трима от членовете на Комисията подписаха техническото предложение на участника.

На основание раздел III *Изисквания към офертите,* т.2.1. от документацията за поръчката, участникът е представил Опис на представените документи по образец и едно Заявление за участие, включващо документите по чл. 39, ал. 2 от ППЗОП, отнасящи се до личното състояние и критериите за подбор за обособената позиция.

ЕЕДОП не е попълнен в съответствие със ЗОП и ППЗОП. В Част I липсва изискуемата информация за поръчката. В Част II А липсва декларация от икономическия оператор по д). Съгласно представените ЕЕДОП, липсват основанията за отстраняване, посочени от Възложителя в т. 2.1 – 2.7, раздел II. *Условия за участие* от документацията за поръчката. В Част III Г неправилно е записано, че не се прилагат националните основания за изключване. Същите се прилагат и в тази връзка е изискана декларацията по чл. 3, т. 8 от ЗИФОДРЮПДРСТЛДС. В Част IV, раздел α не се попълва.

В съответствие с т.5.1. Технически и професионални способности, раздел II. *Условия за участие* от документацията за поръчката и раздел III.1.3. Технически и професионални възможности от Обявлението за поръчката, участникът трябва да притежава удостоверение за регистрация в Централен професионален регистър на строителя съгласно ЗКС за обекти четвърта група, с талон за платена такса за 2017 г. Участникът е декларирал съответствието с този критерий за подбор в ЕЕДОП.

В съответствие с т.5.2. Технически и професионални способности, раздел II. Условия за участие от документацията за поръчката и раздел III.1.3. Технически и професионални възможности от Обявлението за поръчката участникът следва да разполага с технически възможности и с персонал за изпълнение на поръчката, в това число:

1. Технически ръководител - инженер в една от следните професионални направления – минно дело и геология; хидротехническо строителство; тунелно строителство.

2.Отговорник радиационна защита – със свидетелство за преминато обучение, издадено от акредитиран учебен център.

Участникът е представил в ЕЕДОП двама експерти, които отговарят на изискванията на Възложителя.

В съответствие с т.5.3 Технически и професионални способности, раздел II. Условия за участие от документацията за поръчката и раздел III.1.3. Технически и професионални възможности от Обявлението за поръчката, участникът през последните пет години следва да е изпълнил е успешно поне един договор с предмет, идентичен или сходен с предмета на настоящата поръчка. За идентичен или сходен предмет се счита строителство по смисъла на ЗОП с обект техническа ликвидация, техническа рекултивация, текущ ремонт на затворени минни изработки. Участникът е декларирал съответствие с това изискване в ЕЕДОП и е представил три удостоверения за добро изпълнение на договори, сходни с предмета на поръчката.

Въз основа на изложеното, Комисията прецени, че офертата на участника отговаря на критериите за подбор, но не може да пристъпи към техническа оценка на предложението при наличие на неправилно попълнен ЕЕДОП и на основание **чл. 54, ал. 9 от ППЗОП, предоставя срок от пет работни дни, считано от датата на публикуване и изпращане на настоящия протокол на участника, да представи нов ЕЕДОП.**

2. „Венистрой 22“ ЕООД, гр. Златица – оферта с вх. № ПООП-027/10.08.2017г., 12,00ч.

„Венистрой 22 “ ЕООД е самостоятелен икономически оператор, който участва с оферта за обособена позиции №2. На основание чл. 54, ал. 3 от ППЗОП, Комисията отвори запечатаната непрозрачна опаковка и провери за наличието на отделен запечатан плик с надпис „Предлагани ценови параметри“ по всяка от обособените позиции. Трима от членовете на Комисията подписаха запечатаните пликове с надпис „Предлагани ценови параметри“ по всяка от обособените позиции. На основание чл. 54, ал. 4 от ППЗОП, трима от членовете на Комисията подписаха техническото предложение на участника по обособената позиция.

На основание раздел III *Изисквания към офертите,* т.2.1. от документацията за поръчката, участникът е представил Опис на представените документи по образец и едно Заявление за участие, включващо документите по чл. 39, ал. 2 от ППЗОП, отнасящи се до личното състояние и критериите за подбор за обособената позиция.

ЕЕДОП на участника е попълнен в съответствие със ЗОП и ППЗОП. Участникът е декларирал съответствието си с изискването по т.5.1. от Технически и професионални способности, раздел II. *Условия за участие* от документацията за поръчката и раздел III.1.3. Технически и професионални възможности от Обявлението за поръчката.

Предложеният от участника персонал също отговора на изискванията на Възложителя по т.5.2. от документацията за участие.

Участникът е декларирал изпълнението на един договор със сходен предмет и е представил удостоверение за добро изпълнение.

С така представените доказателства, Комисията приема, че участникът отговаря на критериите за подбор.

Комисията закри заседанието си на 11.08.2017 г. в 13.30 ч.

**К О М И С И Я:**

Председател:

…/п./съгласно чл. 2 от ЗЗЛД

адв. Ива Ботева, външен експерт – юрист, Договор № Д-005/26.01.2017 г.

Членове:

../п./съгласно чл. 2 от ЗЗЛД

инж. Атанас Меченов, Ръководител направление „ПТД“

…/п./съгласно чл. 2 от ЗЗЛД

Георги Георгиев – Експерт „Консервация на околната среда“